Copyright CANON INC. 2000-2004. Kaikki oikeudet pidätetään.

____________________________________________________________________

Microsoft Windows XP ja Microsoft Windows 2000
BJ-tulostinohjain Canon PIXMA iP3000 -tulostimen versiolle 1.80a FI
Käyttöohjeet
____________________________________________________________________

Canon ja BJC ovat rekisteröityjä tavaramerkkejä, ja Bubble Jet sekä
PIXMA ovat CANON INC:n tavaramerkkejä.

Microsoft, Windows ja Windows NT ovat Microsoft Corporation -yhtiön
rekisteröityjä tavaramerkkejä Yhdysvalloissa ja muissa maissa.

Intel ja Pentium ovat Intelin Corporation -yhtiön rekisteröityjä
tavaramerkkejä.

Kaikki muut tässä mainitut nimet ja tuotemerkit voivat olla
omistajiens tavaramerkkejä tai rekisteröityjä tavaramerkkejä.

____________________________________________________________________

< Sisällys >

Johdanto
  Esipuhe
  Asennuskomponentit
  Järjestelmävaatimukset
  Ennen asentamista
  Asentaminen
  Asennuksen aikana näytettävät varoitukset
  Tulostinohjaimen poistaminen

Tulostinohjaimen asetusten määrittäminen
  Tulostinohjaimen asetusvalintaikkunan avaaminen
  Sovellusohjelmia koskevia huomautuksia
  Tulostinohjaimen käyttäminen

Tietoja verkkotulostuksesta
  Johdanto
  Käytettävä tulostinohjaimen versio
  Asentaminen
  Verkkoa koskevat rajoitukset

====================================================================
Johdanto
====================================================================

< Esipuhe >

Tässä Lueminut -tiedostossa on tietoja BJ-tulostinohjaimen
käyttöönottamisesta ja käyttämisestä. Tiedosto on toimitettu
ohjaimen mukana. BJ-tulostinohjaimen avulla Canon BJ -tulostimella
voi tulostaa Microsoft (R) Windows (R) XP tai Microsoft (R) Windows
(R) 2000 -järjestelmää varten suunnitelluista sovelluksista.
Tulostimen käyttäminen edellyttää, että tietokoneeseen on asennettu
tulostinohjain.

< Asennuskomponentit >

Asennuskokonaisuus koostuu seuraavista komponenteista:

  - Asennusohjelma (Setup.exe)
    Asentaa BJ-tulostinohjaimen tietokoneeseen.

  - BJ-tulostinohjain (tässä ohjeessa tulostinohjain)
    Ohjelmisto mahdollistaa tulostimella tulostamisen.

  - Asennuksen poisto-ohjelma
    Poistaa tulostinohjaimen tietokoneesta.

  - Lueminut (readme_finnish.txt)
    Tämä tiedosto. Tiedostossa on tietoja BJ-tulostinohjaimesta.
    Asennuksen jälkeen ohjetiedoston voi avata valitsemalla
    [Käynnistä] - [Ohjelmat] - [Canon PIXMA iP3000] - [Lueminut].

< Järjestelmävaatimukset >

Ohjelman toimiminen edellyttää seuraavia järjestelmämäärityksiä:

Käyttöjärjestelmä
  Windows XP Home Edition
  Windows XP Professional
  Windows 2000 Professional tai
  Windows 2000 Server / Windows 2000 Advanced Server

    Huomautus:
    Tämä tuote on suunniteltu erityisesti Windowsin 32-bittisiä
    versioita varten.

Laitteisto
  Tietokone:     käyttöjärjestelmän mukainen
		 (CPU: Intel Pentium -suoritin tai vastaava)
  Muisti:        käyttöjärjestelmän mukainen
  Kiintolevy:    vähintään 50 Mt vapaata muistia ennen
                 asentamista
  Muut asemat:   CD-asema
  Liitäntä:      USB-liitäntä
  Tulostin-
  kaapeli:       USB-kaapeli
  Näyttö:        vähintään VGA-tasoinen

< Ennen asentamista >

Tutustu seuraaviin ohjeisiin, ennen kuin asennat tulostinohjaimen.

- Liitä tulostin tietokoneeseen, ennen kuin aloitat asennuksen.
  Lisätietoja on tulostimen käyttöohjeessa.

- Asennukseen tarvitaan täydelliset tulostimen asetusten käyttö-
  oikeudet.  Kirjaudu ennen asennuksen aloittamista tietokoneeseen
  Järjestelmänvalvojana (tai Tietokoneen järjestelmänvalvojana
  Windows XP:ssä).

- Sulje kaikki käynnissä olevat sovellukset.

- Jos tietokoneeseen on asennettu tulostinohjain aiemmin, vanha
  ohjain on poistettava ennen uuden ohjaimen asentamista. Poista
  vanha versio Tulostinohjaimen poistaminen -kohdan ohjeiden mukaan.

- Microsoftin Windows-tulostinohjain saatetaan asentaa
  tietokoneeseen automaattisesti. Tämä vaihtelee käyttöjärjestelmän
  mukaan. Suosittelemme kuitenkin Canon-tulostinohjaimen
  käyttämistä.

- Vaikka tämä tulostinohjain voidaan asentaa Windows XP- ja Windows
  2000 -järjestelmiin, se ei välttämättä toimi niissä. Jos käytössä
  on Windows XP- tai Windows 2000 -käyttöjärjestelmä, on
  suositeltavaa asentaa näitä käyttöjärjestelmiä vastaava
  tulostinohjain.

- Jos olet asentanut tämän tulostusohjaimen ja päivität
  Windows NT -käyttöjärjestelmän Windows XP- tai Windows 2000-
  käyttöjärjestelmäksi, ohjain ei välttämättä enää toimi. Poista
  ohjain käyttöjärjestelmäpäivityksen jälkeen ja asenna BJ-
  tulostimen Windows XP- tai Windows 2000 -tulostinohjain.

- Asennusohjelma asentaa automaattisesti ohjaimesta sen
  kieliversion, joka vastaa Ohjauspaneelin kieliasetuksia. Jos
  tulostinohjain ei tue Ohjauspaneelin kieliasetusta, Setup.exe-
  ohjelman suorittamisen jälkeen näyttöön tulee ikkuna, jossa
  käyttäjä voi valita kielen. Valitse tässä tapauksessa se
  kieliviersio, jota haluat käyttää.

  Ohjauspaneelin asetus
  * Windows XP
  Valitse [Ohjauspaneeli] - [Päivämäärä-, aika-, kieli- ja
  alueasetukset]. Määritä sitten [Lisäasetukset]-välilehdellä
  olevan [Muiden kuin Unicode ohjelmien kieli] -asetuksen arvo.

  * Windows 2000
  Valitse [Ohjauspaneeli] - [Aluekohtaiset asetukset] ja napsauta
  [Yleiset]-välilehden [Järjestelmän kieliasetukset] -kohdassa
  olevaa [Oletusarvo]-painiketta. Määritä sitten kieli [Valitse
  järjestelmän kieli] -valintaikkunassa.

< Asentaminen >

Seuraavassa kuvattu asennustapa koskee
paikallisina tulostimina käytettäviä tulostimia.
Jos käytät verkkotulostinta, noudata Tietoja verkkotulostuksesta
-kohdan ohjeita.

Voit ladata tulostinohjaimen Canon-yhtiön WWW-sivulta.

    Huomautus:
    Kun purat pakatun tiedoston, tallenna se esimerkiksi
    [C:temp]-kansioon. Käytä kansion nimessä ainoastaan
    latinalaisia aakkosia. Muuten tulostinohjaimen asennus ei
    onnistu.

  1. Katkaise tulostimesta virta.

     Huomautus:
     Jos käynnistät tietokoneen, kun tulostin on käynnissä,
     näyttöön tulee automaattisesti Windowsin Plug and Play
     -toiminnon Ohjattu uuden laitteen asentaminen -valintaikkuna.
     Jos valintaikkuna tulee näyttöön, valitse [Peruuta].

  2. Avaa kansio, jossa ohjelma on.

  3. Käynnistä asennusohjelma kaksoisnapsauttamalla [Setup.exe]-
     kohtaa.

  4. Valitse aloitusikkunasta [Next] (Seuraava).

  5. Lue käyttöoikeussopimus. Jos hyväksyt ehdot, valitse [Kyllä].

     Tiedostojen kopioiminen alkaa.

  6. Kun näyttöön tulee [Printer Port] (Tulostinportti)
     -valintaikkuna, käynnistä tulostin. Odota, että portti
     tunnistetaan.

     Huomautus:
     Jos haluat valita tulostinportin itse, valitse [Valitse
     tulostinportti] ja napsauta [Manuaalinen valinta]. Valitse
     [Valitse portti] -näyttö, valitse portti ja napsauta [Seuraava].

  7. Kun [Installation Complete] (Asennus valmis) -ikkuna tulee
     näkyviin, valitse [Finish] (Valmis).

     Huomautus:
     Joissakin käyttöjärjestelmissä näyttöön tulee kehotus
     käynnistää tietokone uudelleen, kun olet napsauttanut [Exit]
     (Lopeta) -painiketta. Tietokone kannattaa käynnistää uudelleen
     asennuksen jälkeen.

< Asennuksen aikana näytettävät varoitukset >

  - Joissakin käyttöjärjestelmissä käyttäjää pyydetään hyväksymään
    aiemmin asennetun tulostinohjaimen korvaaminen uudella
    ohjaimella. Jos viesti tulee näyttöön, valitse [Yes] (Kyllä).

  * Windows XP
  Jos näyttöön tulee asennuksen aikana viesti, jonka mukaan ohjelma
  ei ole läpäissyt Windowsin Logo-testiä, jatka asennusta
  valitsemalla [Continue Anyway] (Jatka).

  * Windows 2000
  Jos näyttöön tulee asennuksen aikana [Digital signature was not
  found] (Digitaalista allekirjoitusta ei löydy) -viesti, jatka
  asennusta valitsemalla [Yes] (Kyllä).

< Tulostinohjaimen poistaminen >

Poista tarpeeton tulostinohjain seuraavasti:

  1.  Valitse [Käynnistä] - [Ohjelmat] - [Canon PIXMA iP3000].

  2.  Valitse [Asennuksen purku].

  3.  Jos näyttöön tulee [Confirm File Deletion] (Hyväksy tiedoston
      poistaminen) -valintaikkuna, valitse [OK].

     Huomautus:
     - Tulostinohjaimen versiossa 1.00 Windows 2000 -järjestelmää
       varten ei ole poisto-ohjelmaa. Poista tarpeeton
       tulostinohjain seuraavasti:

     1)  Valitse [Käynnistä] - [Asetukset] - [Kirjoittimet].
     2)  Valitse poistettavan tulostimen nimi ja valitse
         [Tiedosto]-valikosta [Poista].
     3)  Valitse [Tiedosto]-valikosta [Tulostimen ominaisuudet].
     4)  Valitse [Ohjaimet]-välilehti ja valitse poistettavan
         tulostimen nimi asennettujen tulostinohjaimien luettelosta.
     5)  Valitse [Poista] ja napsauta [OK]-painiketta.

====================================================================
Tulostinohjaimen asetusten määrittäminen
====================================================================

< Tulostinohjaimen asetusvalintaikkunan avaaminen >

  - Avaaminen sovellusohjelmasta
    Useimmissa sovellusohjelmissa tulostinohjainikkuna avataan
    valitsemalla [Tiedosto] - [Sivun asetukset] - [Tulostin] tai
    valitsemalla [Tiedosto] - [Tulosta] - [Ominaisuudet].

  - Avaaminen suoraan
    Määritä usein käytettävät asetukset ja käytä tulostimen
    ylläpitotoimintoja seuraavasti. Älä käytä ylläpitotoimintoja
    tulostuksen aikana.

    1) Valitse [Start] (Käynnistä) -valikosta seuraavat kohdat:
       Windows XP:  [Control Panel] (Ohjauspaneeli) - [Printers and
                    Other Hardware] (Tulostimet ja laitteet) -
                    [Printers and Faxes] (Tulostimet ja laitteet).
       Windows 2000:  [Asetukset] - [Tulostimet]
    2) Napsauta käytettävän tulostimen kuvaketta.
    3) Valitse [File] (Tiedosto) -valikosta [Printing Preferences]
       (Tulostusasetukset).

< Sovellusohjelmia koskevia huomautuksia >

  - Microsoft / Microsoft Corporation
    Jos valitset Word-ohjelman [Tulosta]-valintaikkunassa
    tulostettavaksi useita sivuja yhdelle arkille, älä käytä
    ohjaimen [Sivun asetukset] -välilehdellä olevaa [Sivun
    asettelu -tulostus] -asetusta. Jos kummassakin kohdassa on
    valittuna usean sivun tulostus arkille, tulostus ei onnistu.
    Jos haluat tulostaa useita sivuja arkille, muuta asetus vain
    toiseen kohtaan.

  - Microsoft / Microsoft Corporation
    Jos käytät [Tulosta]-valintaikkunassa olevaa [Sovita paperille]
    -asetusta, älä käytä tulostinohjaimen [Sivun asetukset]
    -välilehdellä olevaa [Skaalattu tulostus] -asetusta.
    Jos käytät asetusta, tulostinohjaimen [Sivun asetukset]
    -välilehdellä oleva [Tulostimen paperikoko] -asetus kumoaa
    Word-ohjelman [Sovita paperille] -asetuksen, kun asiakirjaa
    sovitetaan sivulle.

  - Microsoft / Microsoft Corporation
    Kun Word-ohjelman [Arkkikoon muutos A4/Letter] -ominaisuus on
    otettu käyttöön, Word-ohjelman [Sivun asetukset] -valintaikkunan
    [Suunta]-asetukseksi on määritetty [Pysty] ja tulostinohjaimen
    [Suunta]-asetukseksi on määritetty [Vaaka], tulostaminen ei
    onnistu. Voit välttää tämän ongelman ottamalla [Arkkikoon
    muutos A4/Letter] -ominaisuuden pois käytöstä. Pääset
    muuttamaan asetusta, kun valitset Word-ohjelman [Työkalut]
    -valikosta [Asetukset] ja napsautat [Tulosta]-kielekettä.

  - Microsoft Word / Microsoft Corporation
    Muuta [Paperikoko]- ja [Suunta]-asetuksia Word-ohjelman kautta.
    Älä käytä tulostinohjaimen asetuksia.

  - Microsoft Word / Microsoft Corporation
    Kun valitset [Sivun asetukset]-välilehden [Tulostustyyppi]
    -asetukseksi [Skaalattu tulostus]-, [Sovita sivulle 
    -tulostus]- tai [Sivun asettelu -tulostus], tee näin:

    1. Avaa Word-ohjelman [Tulosta]-valintaikkuna.
    2. Avaa tulostinohjaimen asetusvalintaikkuna ja valitse [Sivun
       asetukset] -välilehdeltä [Tulostustyyppi]. Valitse [OK].
    3. Älä aloita tulostamista, vaan sulje [Tulosta]-valintaikkuna.
    4. Avaa Word-ohjelman [Tulosta]-valintaikkuna uudelleen.
    5. Avaa tulostinohjaimen asetusvalintaikkuna ja valitse taas
       [OK].
    6. Aloita tulostaminen.

  - Microsoft Excel 2002 / Microsoft Corporation
    Jos Excel 2002 -ohjelman A4- ja Letter-koon muuttamisen salliva
    asetus on käytössä ja Tulostimen ominaisuudet -ikkunan Sivun
    asetukset -välilehdellä olevan Paperikoko-asetuksen arvo
    poikkeaa Excel-ohjelmassa määritetystä paperikoosta (toisen
    asetuksen arvo on esimerkiksi A4 ja toisen Letter), tiedot
    tulostuvat Tulostimen ominaisuudet sivulla määritetyn asetuksen
    mukaan. Jos ongelmia ilmenee, muuta Tulostimen ominaisuudet
    -sivun ja Excel-ohjelman asetuksia siten, että paperikoot ovat
    samat. Voit myös valita Excel-ohjelman [Työkalut]-valikosta
    [Asetukset] ja poistaa käytöstä Kansainvälinen-välilehdellä
    olevan asetuksen, joka mahdollistaa paperikoon muuttamisen.
    Tämän jälkeen voit tulostaa tiedot.

  - Lotus Organizer versio 2.1/97 / Lotus Corporation
    Lotus Organizer -ohjelma tulostaa väritulosteita silloinkin,
    kun käyttöön on otettu yksiväritulostus. Estä tämä valitsemalla
    tulostinohjaimesta [Harmaasävytulostus].

  - Photoshop / Adobe Systems Inc.
    Tulostaminen ei onnistu ilman järjestelmänvalvojan oikeuksia.
    Jos haluat tulostaa, kirjaudu sisään järjestelmänvalvojana.

  - Lotus Notes / Lotus Corporation
    Jotkin tulostustyöt voivat lukkiuttaa järjestelmän. Varmista,
    että Lotus Notes -ohjelman [Sivun asetukset] -asetuksissa ylä-
    ja alamarginaalit ovat 22,86 mm tai 27,94 mm.

  - Microsoft Outlook / Microsoft Corporation
    Jos keskeytät tulostamisen sovelluksesta, seuraava tulostus
    epäonnistuu. Valitse tulostinohjaimen [Lisäasetukset]
    -välilehdeltä asiakirjan taustatulostus.

  - CorelDraw 8 / Corel Corporation
    Joissakin tapauksissa syntyy ongelmia, jos yrität avata
    tulostinohjaimen asetusvalintaikkunan CorelDraw 8.0
    -ohjelmasta. Järjestelmä saattaa esimerkiksi kaatua tai
    kirjainmerkit voivat vääristyä. Estä tämä avaamalla
    [Tulostimet]-kansiosta tulostinohjaimen asetusvalintaikkuna ja
    määritä tarvittavat asetukset. Tulosta sitten sovelluksesta.
    CorelDraw-ohjelman version 9.0 kanssa ongelmaa ei ole.

  - Illustrator / Adobe Systems Inc.
    Bittikarttatulostaminen saattaa olla hidasta tai osa tiedoista
    saattaa jäädä tulostumatta. Poista valinta [Tulosta]
    -valintaikkunan [Bittikarttatulostus]-valintaruudusta.

< Tulostinohjaimen käyttäminen >

Tulostinohjaimella tulostamisessa on joissakin tilanteissa
rajoituksia. Seuraavat seikat on hyvä pitää mielessä:

  - Jotkin sovellusohjelmat eivät käytä tulostinohjaimella
    määritettyä [Kopiot]-asetusta. Tässä tapauksessa asetus on
    määritettävä sovelluksen [Tulosta]-valintaikkunassa.

  - Joillakin sovelluksilla usean kopion tulostaminen ei onnistu,
    jos tulostinohjaimen [Sivun asetukset] -välilehden tai
    [Tulosta]-valintaikkunan [Lajittelu]-toiminto on valittuna.
    Poista tässä tapauksessa valinta [Lajittelu]-kohdasta ennen
    tulostamista.

  - Joillakin sovelluksilla tulostaminen ei onnistu, jos
    [Tulostustyyppi]- tai [Rasterointi]-asetuksena on
    [Automaattinen]. Tässä tapauksessa käynnistä [Päävalikko]
    -välilehden [Ohjattu tulostus] -toiminto. Valitse [Tulosta
    korkealaatuinen valokuva] tai [Tulosta taulukoita ja kaavioita].
    Vaihtoehtoisesti voit valita [Päävalikko]-välilehden
    [Tulostuslaatu]-asetukseksi [Mukautettu] ja valitse
    [Rasterointi]-asetukseksi muu kuin [Automaattinen]. Määritä
    sitten [Värien säätö] -asetukseksi [Manuaalinen] ja valitse
    [Tulostustyyppi]-asetukseksi muu kuin [Automaattinen].

  - Jos tulostettavassa aineistossa on paljon sävyjä tai kuvia, sitä
    ei aina voi tulostaa. Tämä johtuu siitä, että kiintolevyn tila
    ei riitä tietojen tilapäiseen tallentamiseen. Tämän voi ehkäistä
    varmistamalla, että siinä asemassa, johon Windows XP- tai
    Windows 2000 -käyttöjärjestelmä asennetaan, on vähintään 40 - 50
    Mt vapaata tilaa. Vaihtoehtoisesti voit varata riittävästi tilaa
    taustatulostuskansiolle [Tulostimen ominaisuudet] -välilehden
    [Taustatulostuskansio]-asetuksella.

  - Jos peruutat tulostustyön tulostuksen aikana tulostinkansiosta,
    keskeytyksessä tulee viive.

  - Joissakin tapauksissa tulostus epäonnistuu, jos käytettävissä
    ei ole tarpeeksi näennäismuistia. Tämän ongelman voi ehkäistä
    lisäämällä sivutustiedoston kokoa. Muuta asetus
    kaksoisnapsauttamalla Ohjauspaneelin [Järjestelmä]-kohtaa tai
    napsauttamalla [Oma tietokone] -kuvaketta hiiren oikealla
    painikkeella ja valitsemalla [Ominaisuudet]. Näyttöön tulee
    [Järjestelmän ominaisuudet] -valintaikkuna. Valitse
    [Lisäasetukset] - [Suorituskykyasetukset] - [Muuta]. Määritä
    uusi sivutustiedoston koko ja valitse [Käytä]. Valitse sitten
    [OK].


  - Älä vaihda Tulostimen ominaisuudet -valintaikkunan
    [Lisäasetukset]-välilehden [Tulostussuoritin]-asetuksia.
    Jos asetuksia muutetaan, seuraavien toimintojen suorittaminen ei
    onnistu:
     - [Sivun asetukset] -välilehden [Sivun asettelu -tulostus]-,
       [Julistetulostus]-, [Vihkotulostus]- ja [Kaksipuolinen
       tulostus] -toiminnot
     - kaikki [Leima/tausta]-välilehden toiminnot
     - [Päävalikko]-välilehdellä oleva [Esikatsele ennen
       tulostamista] -toiminto.

  - Jos Tulostimen ominaisuudet -valintaikkunan [Lisäasetukset]-
    välilehden [Käytä tulostuksen lisätoimintoja] -kohta ei ole
    valittuna, seuraavat toiminnot eivät ole käytettävissä:
    - [Sivun asetukset] -välilehden [Sivun asettelu -tulostus]-,
      [Julistetulostus]-, [Vihkotulostus]-, [Kaksipuolinen
      tulostus]-, [Käänteinen sivujärjestys]- ja [Lajittelu]-
      toiminnot
    - kaikki [Leima/tausta]-välilehden toiminnot.
    - [Päävalikko]-välilehdellä oleva [Esikatsele ennen
      tulostamista] -toiminto.
    - [Pienennä taustatulostustiedot] [Tulostusasetukset]
      -valintaikkunassa

  - Seuraavat toiminnot eivät ole käytettävissä, jos käytettävä
    sovellus (kuten Adobe PhotoShop LE ja MS Photo Editor) ei tue
    EMF-taustatulostusta:
    - [Sivun asetukset] -välilehden [Sivun asettelu -tulostus]-,
      [Julistetulostus]-, [Vihkotulostus]-, [Kaksipuolinen
      tulostus]-, [Käänteinen sivujärjestys]- ja [Lajittelu]-
      toiminnot
    - kaikki [Leima/tausta]-välilehden toiminnot.
    - [Päävalikko]-välilehdellä oleva [Esikatsele ennen
      tulostamista] -toiminto.

  - Seuraavat toiminnot eivät ole käytettävissä, jos sovelluksen
    [Tulosta]-valintaikkunan [Tulosta tiedostoon] -kohta on
    valittuna:
    - [Sivun asetukset] -välilehden [Sivun asettelu -tulostus]-,
      [Julistetulostus]-, [Vihkotulostus]-, [Kaksipuolinen
      tulostus]-, [Käänteinen sivujärjestys]- ja [Lajittelu]-
      toiminnot
    - kaikki [Leima/tausta]-välilehden toiminnot.
    - [Päävalikko]-välilehdellä oleva [Esikatsele ennen
      tulostamista] -toiminto.

  - Joillakin sovelluksilla sivukuvat saattavat rajautua väärin, jos
    [Sivun asetukset] -välilehden [Sivun asettelu -tulostus]
    -asetuksella on valittu kahden tai useamman sivun tulostus
    arkille. Korjaa väärin rajattujen sivujen asettelu sovelluksen
    toiminnoilla.

  - Juliste- ja leima-/taustakuvatulostuksessa jonossa olevassa
    asiakirjassa näkyvä sivumäärä on suurempi kuin todellisten
    tulostettavien sivujen lukumäärä.

  - Sovellusikkunassa näkyvät värit voivat poiketa esikatseluikkunan
    väreistä.

  - Sovellusikkunassa näkyvät värit voivat poiketa lopullisen
    tulosteen väreistä.

  - Koska esikatseluikkunan tarkkuus ja tulostuksen tarkkuus eivät
    ole samat, esikatseluikkunassa näkyvät tekstit ja viivat voivat
    olla erilaiset lopullisessa tulosteessa.

  - Jotkin sovellusohjelmat jakavat tulostuksen erillisiin
    tulostustöihin. Tällaisessa tapauksessa esikatseluikkunassa
    näkyy vain parhaillaan tulostettava työ. Käyttäjä ei siis
    välttämättä näe haluamaansa esikatselua.

  - Esikatselua ei voi käyttää seuraavissa tapauksissa:
    - Tulostimen kuvaketta on tulostuksen aikana napsautettu hiiren
      oikealla painikkeella ja ponnahdusvalikosta on valittu
      [Offline-tila].
    - Tulostus on käynnissä määritetyn ajan ulkopuolella ja
      tulostimen ominaisuusikkunan [Lisäasetukset]-välilehdellä
      olevalle [Käytettävissä kello] -asetukselle on määritetty jokin
      arvo.

  - Windows XP- ja Windows 2000 -käyttöjärjestelmien toiminnoista
    on lisätietoja järjestelmien käyttöoppaissa.

====================================================================
Tietoja verkkotulostuksesta
====================================================================

< Johdanto >

Windows-käyttöjärjestelmässä tulostinta voi käyttää verkon kautta
moni käyttäjä. Jakaminen edellyttää, että verkkoon kytkettyjen
tietokoneiden asetukset on määritetty oikein.

Tietokonetta, johon tulostin on kytketty, kutsutaan
tulostuspalvelimeksi (jäljempänä palvelin). Tietokonetta, joka
käyttää tulostinta verkon kautta, kutsutaan asiakastietokoneeksi
(jäljempänä asiakas).

Palvelimessa ja asiakkaassa voi olla käytössä eri
käyttöjärjestelmät. Asentamistapa ja käyttöä koskevat rajoitukset
vaihtelevat asiakas- ja palvelintietokoneiden
käyttöjärjestelmäyhdistelmien mukaan.

< Käytettävä tulostinohjaimen versio >

- Käytä asiakas- ja palvelinkäyttöjärjestelmäyhdistelmiin
  soveltuvaa tulostinohjainta.

- Verkkotulostaminen ei onnistu Microsoftin Windows-
  tulostinohjaimen ja Canonin tulostinohjaimen yhdistelmällä. Käytä
  Canonin tulostinohjaimia sekä asiakas- että palvelintietokoneessa.

- Asiakas- ja palvelintietokoneessa on käytettävä samaa
  ohjainversiota. Jos Windows XP- ja Windows 2000
  -käyttöjärjestelmät ovat käytössä rinnakkain, asenna tämä
  tulostinohjain (versio 1.80a) sekä asiakas- että
  palvelintietokoneeseen.

 Huomautus:
 Tulostimissa, joissa ei ole rinnakkaisliitäntää, ei ole Windows
 NT 4.0 -käyttöjärjestelmään soveltuvaa tulostinohjainta.

- Jos jossakin tietokoneessa on Windows Me-, Windows 98- tai
  Windows 95 -käyttöjärjestelmä, asenna viimeisin
  käyttöjärjestelmää vastaava BJ-tulostinohjain.

< Asentaminen >

Valitse käytettävä asennustapa palvelimen käyttöjärjestelmän mukaan.

  - Windows XP tai Windows 2000 ----- (1) ja (2)
    Huomautus:
    Käytä asiakastietokoneen käyttöjärjestelmän mukaista
    asennustapaa.

  - Windows Me, Windows 98 tai Windows 95 ----- (3)

(1) Kun asiakas- ja palvelintietokoneessa on sama käyttöjärjestelmä
    Palvelin: Windows XP tai Windows 2000, Asiakas: Windows XP tai
              Windows 2000

  1. Asenna palvelimeen käyttöjärjestelmän mukainen tulostinohjain.
     Asentaminen vastaa tavallisen paikallisen tulostimen
     asentamista.

  2. Määritä tulostuspalvelimeen kytketty tulostin jaetuksi
     tulostimeksi. Lisätietoja on Windowsin Ohjeessa.

     Osoittamalla tulostamistoiminnon asennus (tapa, jolla 
     tallennetaan tulostinajuri tulostuspalvelinta käyttäville 
     työasemille käyttämällä Windows XP:n tai Windows 2000:n 
     [Lisäajurit]-toimintoa. (Kun teet näin, ohita vaihe 3.)
     
  3. Asenna palvelimeen käyttöjärjestelmän mukainen tulostinohjain.
     Asentaminen vastaa tavallisen paikallisen tulostimen
     asentamista.

     Huomautus:
     - Asennuksen aikana voi valita minkä tahansa portin. Kun jokin
       portti on valittu, lopeta asennus.
     - Jos tulostinohjain asennetaan asennusohjelmalla, näyttöön
       tulee viesti, jossa kehotetaan käynnistämään tulostin. Älä
       noudata viestin ohjeita.

  4. Avaa asiakkaan verkkotietokone ja napsauta hiiren oikealla
     painikkeella sen jaetun tulostimen kuvaketta, jota haluat
     käyttää palvelimessa, ja valitse seuraava valikkokomento:

     - [Yhdistä...] (Windows XP ja Windows 2000).

  Asiakastietokoneeseen luodaan jaetun tulostimen kuvake.
  Vaiheessa 3 asennettua ohjainta vastaavan tulostimen kuvakkeen
  voi poistaa.

(2) Kun asiakaskoneessa on eri käyttöjärjestelmä

    Palvelin: Windows XP tai Windows 2000
    Asiakas: Windows Me, Windows 98, Windows 95.

  1. Asenna palvelimen käyttöjärjestelmän mukainen tulostinohjain.
     Asentaminen vastaa tavallisen paikallisen tulostimen
     asentamista.

  2. Määritä tulostuspalvelimeen kytketty tulostin jaetuksi
     tulostimeksi. Lisätietoja on Windowsin Ohjeessa.

  3. Asenna palvelimeen käyttöjärjestelmän mukainen tulostinohjain.
     Asentaminen vastaa tavallisen paikallisen tulostimen
     asentamista.

     Huomautus:
     - Asennuksen aikana voi valita minkä tahansa portin. Kun jokin
       portti on valittu, lopeta asennus.
     - Jos tulostinohjain asennetaan asennusohjelmalla, näyttöön
       tulee viesti, jossa kehotetaan käynnistämään tulostin. Älä
       noudata viestin ohjeita.

  4. Valitse asiakastietokoneessa [Käynnistä] - [Asetukset] -
     [Kirjoittimet].

  5. Valitse tulostintyyppi napsauttamalla kuvaketta hiiren
     oikealla painikkeella ja valitse [Ominaisuudet].

  6. Valitse [Tiedot] - [Lisää portti].

  7. Valitse [Verkko] - [Selaa].

  8. Valitse jaetun tulostimen tyyppi napsauttamalla
     luettelokuvaketta ja valitse [OK].

  Asiakastietokoneeseen luodaan jaetun tulostimen kuvake.


(3) Kun palvelimessa on Windows Me-, Windows 98- tai Windows 95
    -käyttöjärjestelmä
    Palvelin: Windows Me, Windows 98 tai Windows 95
    Asiakas: Windows XP tai Windows 2000.

  1. Asenna palvelimen käyttöjärjestelmän mukainen tulostinohjain.
     Asentaminen vastaa tavallisen paikallisen tulostimen
     asentamista.

  2. Määritä tulostuspalvelimeen kytketty tulostin jaetuksi
     tulostimeksi.
     Lisätietoja on Windowsin Ohjeessa.

  3. Asenna palvelimeen käyttöjärjestelmän mukainen tulostinohjain.
     Asentaminen vastaa tavallisen paikallisen tulostimen
     asentamista.

   Huomautus:
   - Asennuksen aikana voi valita minkä tahansa portin. Kun jokin
     portti on valittu, lopeta asennus.
   - Jos tulostinohjain asennetaan asennusohjelmalla, näyttöön
     tulee viesti, jossa kehotetaan käynnistämään tulostin. Älä
     noudata viestin ohjeita.

  4. Avaa asiakaskoneen [Tulostimen ominaisuudet] -valintaikkuna,
     valitse [Portit]-välilehdessä [Lisää portti...] ja kirjoita
     palvelintulostimen nimi ja verkkopolku.

  Asiakastietokoneeseen luodaan jaetun tulostimen kuvake.
  Vaiheessa 3 asennettua ohjainta vastaavan tulostimen kuvakkeen
  voi poistaa. Tällä käyttöjärjestelmäyhdistelmällä kaksisuuntainen
  tiedonsiirto ei toimi normaalisti. Tutustu Kun palvelimessa on
  Windows Me-, Windows 98- tai Windows 95 -käyttöjärjestelmä -osan
  Verkkoa koskevat rajoitukset -kohtaan.

< Verkkoa koskevat rajoitukset >

- Jos käytössä on verkkotulostin, ja asiakastietokoneen
  Tilavalvonta on toiminnassa, tulostimeen lähetetään tilakysely:
  Jos palvelimen [Palvelimen ominaisuudet] -valintaikkunan
  [Lisäasetukset]-välilehden [Ilmoita, kun etätiedostojen tulostus
  on valmis] -kohta on valittuna, asiakastietokoneen näyttöön tulee
  ilmoitus kunkin tulostuskomennon suorittamisesta. Viestien
  näyttämisen voi estää poistamalla palvelimen [Palvelimen
  ominaisuudet] -valintaikkunan [Lisäasetukset]-välilehden
  [Ilmoita, kun etätiedostojen tulostus on valmis] -kohdan
  valintamerkin. Uudet asetukset otetaan käyttöön, kun palvelin
  käynnistetään uudelleen.

- Kun palvelimessa on Windows Me-, Windows 98- tai Windows 95
  -käyttöjärjestelmä:
  Kaksisuuntainen tiedonsiirto ei toimi normaalisti. Näyttöön tulee
  varoitusviesti ja tulostus keskeytyy tai mahdollisesti ei onnistu
  lainkaan.
  Ongelman voi ehkäistä valitsemalla palvelimen tulostinohjaimen
  [Ominaisuudet]-kohdasta [Tiedot] - [Taustatulostusasetukset] -
  [Poista kirjoittimen kaksisuuntaisuustuki käytöstä].

- Kun asiakastietokoneessa on Windows XP- tai Windows 2000
  -käyttöjärjestelmä:
  Kun osoitustulostus on asennettu, asiakastietokoneen
  kaksisuuntaisuustukiasetuksella ei ole vaikutusta. Jos
  asiakastietokoneen käyttäjä hyväksyy tulostinohjaimen
  [Ominaisuudet]-kohdan asetukset [OK]-painikkeella, ja [Ota
  käyttöön kaksisuuntainen tuki] ei ole valittuna, myös palvelimen
  kaksisuuntainen tiedonsiirtotoiminto otetaan pois käytöstä.
  Ongelman voi ehkäistä asentamalla asiakastietokoneeseen
  tulostinohjaimen ennakkoon kohdan 1) Kun asiakas- ja
  palvelintietokoneessa on sama käyttöjärjestelmä mukaan. Ongelman
  voi ehkäistä myös määrittämällä jaetun tulostimen käyttöoikeudet
  siten, että asiakastietokoneen käyttäjä ei voi muokata asetuksia.

- Internetin kautta tulostaminen (IPP-ympäristössä) edellyttää,
  että asiakastietokoneisiin asennetaan paikallisesti samat
  ohjainversiot kuin palvelimeen.
  Tässä tapauksessa asiakastietokone ei voi käynnistää
  tilavalvontaa, koska tilatietoja ei välitetä Internetin kautta.

- Jos palvelimeen ja asiakastietokoneisiin asennetaan sama
  ohjainversio paikallisesti, asiakaskoneisiin voi luoda
  verkkotulostinkuvakkeen automaattisesti vyöryttämistoiminnolla.

____________________________________________________________________
